《秋分前一夕集五石瓠堂小饮剥栗因以秋分二字为韵送别刘子东郊 其二》
清代·李锴

震泽莼何似，渔阳栗旧闻。望乡仍寄食，习隐未离群。

歧路飞蓬熟，清愁远梦分。关河摇落候，半是不归云。

作者简介：（1686—1755）清汉军正黄旗人，字铁君，号眉生，又号豸青山人、幽求子、焦明子。李辉祖子。尝充笔帖式，旋弃去。乾隆元年举鸿博，未中选。以岳丈大学士索额图声势煊赫，避去，隐于盘山豸峰下。诗亦脱俗，而刻意求高，不免有斧凿处。有《睫巢集》、《尚史》等。